*2020. gada izskaņā Vislatvijas kustība “Lielā talka” un “Pasaules talka” rīko konkursu Latvijas skolu 5.-12. klašu skolēniem*

***“Tīra vide – neatņemama mana un manu vienaudžu Latvijas sastāvdaļa”***

Konkursa nolikums

Parādi mums savu un domu biedru radošumu un kļūsti par TV reklāmas autoru!

To, cik nozīmīgi saglabāt tīru un skaistu pasauli nākamajām paaudzēm, pēdējā desmitgadē akcentējuši tieši jaunieši. Lai šo mērķi sasniegtu, jādomā ne tikai par to kā atbrīvot apkārtējo vidi no atkritumiem un cīnīties ar sekām, bet iet soli tālāk un raudzīties nākotnē – sabiedrībā aktualizējot vides jautājumus, un nepieciešamību par to rūpēties.

Par to, kādā pasaulē dzīvosim pēc pāris desmitgadēm, jājautā tieši viņiem! Tieši Tev, jaunieti! Noteikti Tev ir idejas par to kā uzrunāt savus draugu un klases biedrus rūpēties par vidi un nākt klajā ar inovatīvām un interesantām idejām. Un, kā būtu, ja Tu būtu reklāmas klipa autors? Piedalies konkursā un kļūsti par vienu no Lielās Talkas 2021 vēstnešiem un idejas nesējiem zaļas, tīras Latvijas un pasaules veidošanā!

**DALĪBNIEKI**

Vispārizglītojošo un speciālo izglītības iestāžu 5. – 12. klašu skolēni individuāli vai komandā.

**ĪSTENOŠANAS LAIKS**

No 2020. gada 17. decembra līdz 2021. gada 15.martam.

**VEICAMAIS UZDEVUMS**

Vēlamies, lai individuāli vai kopā ar domubiedriem nofilmē video klipu, akcentējot nepieciešamību rūpēties par apkārtējo vidi, lai to būtu iespējams saglabāt nākamajām paaudzēm. Video klipā paustajam vēstījumam jāiekļaujas 80 sekundēs, jo radošāko autoru iesniegtais projekts kļūs par “Lielās Talkas 2021” informatīvās kampaņas sastāvdaļu: gan kā reklāma TV kanālā “TV3”, gan kā sastāvdaļa sociālo tīklu kampaņai, sagaidot nākamā gada Lielās Talkas dienu.

Izvērtē vēstījumu, ko plāno iefilmēt, lai tas būtu skaidrs un uzrunājošs, tajā pašā laikā, vēlamais ļaut vaļu radošumam.

Kopā ar video klipu, jāiesniedz informācija par autoriem: neliels apraksts un kontaktinformācija (e-pasta adrese un tālruņa numurs), kā arī skolas nosaukums.

**FORMĀTS**

Horizontāli nofilmēts video, kas ir ne vairāk kā 80 sekunžu garš.

**DARBU IESNIEGŠANA**

Līdz **2021. gada 15. martam** uz e-pastu ([gita.sauka@onecom-latvia.com](mailto:gita.sauka@onecom-latvia.com)) jāiesūta gatavs projekts.

**REZULTĀTU PAZIŅOŠANA**

* Līdz 2021. gada 25. martam žūrija izvēlēsies vienu radošāko autoru, katrā no minētajiem reģioniem: Kurzemes, Latgales, Vidzemes, Zemgales un Rīgas.
* Piecu labāko darbu autori tiks aicināti uz “Lielās Talkas 2021” ietalkošanas pasākumu Rīgā, no 1. aprīļa kļūstot par daļu no Lielās Talkas informatīvās kampaņas, savukārt konkursa labākais darbs kļūs par TV reklāmas rullīti kanālā “TV3”.

Reģionu uzvarējušo komandu saraksts tiks publicēts Lielās talkas mājaslapā [www.talkas.lv](http://www.talkas.lv) sadaļā *Sākums*.

**BALVU FONDS**

Konkursa uzvarētāji uz mēnesi kļūst par Lielās Talkas vēstnešiem un daļu no informatīvās kampaņas, tostarp padarot savu iesniegto video par TV kanāla “TV3” reklāmas klipu, kā arī kļūstot par viedokļu līderiem citās Lielās talkas komunikācijas aktivitātēs.

Reģionālie finālisti saņems veicinošas balvas no Lielās talkas atbalstītājiem.

**ORGANIZATORI**

Kustības “Lielās Talka” organizatori - biedrība “Pēdas”.

**PAPILDINFORMĀCIJA**

Gita Sauka

Projekta koordinatore:

Mob. tel.:+371 28326828

e-pasts: [gita.sauka@onecom-latvia.com](mailto:gita.sauka@onecom-latvia.com)

*Lielā Talka ir lielākā Latvijas nevalstiskā kustība, kas balstās uz brīvprātīgu līdzdalību vides sakopšanā, atveseļošanā un labiekārtošanā, radot saliedētību, pozitīvismu un labi padarīta darba sajūtu. Savas pastāvēšanas otro desmitgadi 2019. gadā aizsāk ar jaunām vēsmām vides domāšanā, plašāk aicinot cilvēkus domāt un rīkoties, lai iznīdētu vides piesārņojuma cēloņus, ne tikai sekas, kā arī atveseļotu mūsu izpratni par cilvēka un dabas mijiedarbību.*

*Lielās Talkas kustības pamatā ir gudri organizēta sabiedrības iesaiste, iekļaujot visas pašvaldības, skolas, biznesa jomas partnerus, medijus, diasporas organizācijas, un, protams, pats galvenais – katru atsaucīgo talcinieku! Lielās Talkas vadītāja kopš tās pirmsākumiem ir iedvesmojošā un vienmēr idejām bagātā Vita Jaunzeme.*